Oʻzbekiston Respublikasi Hukumatining ayrim qarorlariga baholovchilarga toifalar berish boʻyicha davlat xizmatlarini koʻrsatish tizimini takomillashtirishga qaratilgan oʻzgartirish va qoʻshimchalar kiritish toʻgʻrisida
(resolution, 2025-12-30)

Mamlakatimizda tadbirkorlik subyektlariga davlat xizmatlarini koʻrsatish tizimi tubdan isloh qilinib, ortiqcha byurokratik toʻsiqlarni bartaraf etish hamda davlat xizmatlarini koʻrsatish sifatini yaxshilash borasida tizimli chora-tadbirlar amalga oshirilmoqda. Shu bilan birga, davlat xizmatlari markazlari tomonidan xizmatlarni qamrab olish darajasining pastligi, xususan, baholash sohasida faoliyat yurituvchilarga davlat xizmatlarini koʻrsatish toʻliq joriy etilmaganligi dolzarb muammo boʻlib qolmoqda. Davlat xizmatlarini koʻrsatish milliy tizimini yanada rivojlantirish, jumladan, baholash sohasiga qoʻshimcha ravishda zamonaviy texnologiyalarni joriy etish orqali davlat xizmatlarini koʻrsatishni soddalashtirish hamda baholovchilarga toifa berish jarayonlarini toʻliq raqamlashtirish maqsadida, shuningdek, Oʻzbekiston Respublikasi Prezidentining “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida” 2021-yil 24-iyuldagi PF-6269-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: toifa guvohnomalarini olish uchun talabgorlar tomonidan taqdim etiladigan arizalar (hujjatlar toʻplami) joylardagi davlat xizmatlari markazlari yoki Yagona interaktiv davlat xizmatlari portali orqali taqdim etilishini joriy qilish; vakolatli organ tomonidan talabgorlarga oid maʼlumotlarni elektron ravishda, tegishli vazirlik va idoralar bilan integratsiya qilingan holda soʻrab olish tartibini joriy etish; baholovchilarga toifa berishda byurokratik toʻsiqlarni bartaraf etish va qogʻoz ishini qisqartirish hamda toifa guvohnomalarini QR-kod orqali rasmiylashtirish va davlat xizmatlari markazlari tomonidan berilishini yoʻlga qoʻyish. 2. Oʻzbekiston Respublikasi Davlat aktivlarini boshqarish agentligi Axborot texnologiyalari va kommunikatsiyalarini rivojlantirish vazirligi bilan birgalikda bir oy muddatda: Vazirlar Mahkamasining 2019-yil 24-sentabrdagi 799-son qarori bilan tasdiqlangan Baholovchilarga toifalar berish boʻyicha davlat xizmatlarini koʻrsatishning maʼmuriy reglamentiga muvofiq baholovchilarga toifalar berish boʻyicha davlat xizmatlari Oʻzbekiston Respublikasi Yagona interaktiv davlat xizmatlari portali orqali koʻrsatilishini; Yagona interaktiv davlat xizmatlari portali orqali davlat xizmatlari koʻrsatilishining har bir bosqichida murojaatlarning koʻrib chiqilishini kuzatib borish tartibini joriy etsin. 3. Oʻzbekiston Respublikasi Davlat aktivlarini boshqarish agentligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov va Oʻzbekiston Respublikasi Davlat aktivlarini boshqarish agentligi direktori A.J. Ortikov zimmasiga yuklansin. 1. Vazirlar Mahkamasining “Baholovchilarga toifalar berish boʻyicha davlat xizmatlarini koʻrsatishning maʼmuriy reglamentini tasdiqlash toʻgʻrisida” 2019-yil 24-sentabrdagi 799-son qarorida: a) quyidagi mazmundagi 21-band bilan toʻldirilsin: “21. Oʻzbekiston Respublikasi Adliya vazirligi: davlat organlari va boshqa tashkilotlar tomonidan davlat xizmatlari koʻrsatilishining belgilangan tartibiga rioya etilishi boʻyicha ularning faoliyati yuzasidan, jumladan, YIDXP orqali doimiy nazorat oʻrnatsin; ushbu qaror bilan tasdiqlangan Reglament talablari buzilgan hollarda, davlat organlari va boshqa tashkilotlarning mansabdor shaxslariga nisbatan belgilangan tartibda maʼmuriy jazo choralarini qoʻllasin”; b) ilovada: 2-bandda: toʻrtinchi xatboshi quyidagi tahrirda bayon etilsin: “baholovchi tashkilotlarning professional jamoat birlashmalari — belgilangan tartibda davlat roʻyxatidan oʻtkazilgan va kamida ellikta baholovchi tashkilotning aʼzoligiga asoslangan jamoat birlashmasi;” beshinchi va oltinchi xatboshilar chiqarib tashlansin; yettinchi — toʻqqizinchi xatboshilar tegishlicha beshinchi — yettinchi xatboshilar deb hisoblansin; 3-bandning beshinchi xatboshi quyidagi tahrirda bayon etilsin: “Baholovchilarga toifa berish boʻyicha davlat xizmatlari mazkur Maʼmuriy reglamentning 1-ilovasiga muvofiq sxema boʻyicha koʻrsatiladi”; 4-bandda: birinchi xatboshi quyidagi tahrirda bayon etilsin: “Talabgor baholovchi toifasini olish uchun quyidagi majburiy talablarga javob berishi lozim:*”; ikkinchi xatboshidagi “soni koʻrsatilgan holda, baholash toʻgʻrisidagi hisobotlar boʻyicha ekspert xulosalarining” soʻzlari chiqarib tashlansin; quyidagi mazmundagi beshinchi xatboshi bilan toʻldirilsin: “*Birinchi marta baholovchi toifasini olish maqsadida hujjatlarni topshirgan talabgorlar uchun baholash toʻgʻrisidagi hisobotlar boʻyicha ekspert xulosalarining mavjudligi talabi qoʻllanilmaydi”; beshinchi xatboshi oltinchi xatboshi deb hisoblansin; 5-band quyidagi tahrirda bayon etilsin: “5. Toifa berish uchun davlat xizmatlari markazlari (keyingi oʻrinlarda — markaz) orqali talabgor oʻzi kelib murojaat etgan taqdirda, markaz xodimi talabgor nomidan yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali murojaat qilinganda — talabgor mustaqil ravishda mazkur Maʼmuriy reglamentning 6-ilovasiga muvofiq shakldagi soʻrovnomani elektron ravishda toʻldiradi va unga quyidagi hujjatlarni ilova qiladi: a) talabgor ishlaydigan baholash tashkiloti tomonidan tasdiqlangan, mazkur Maʼmuriy reglamentning 2-ilovasiga muvofiq shakldagi baholash toʻgʻrisidagi hisobotlar reyestri; b) talabgor ishlaydigan baholash tashkiloti tomonidan tasdiqlangan, mazkur Maʼmuriy reglamentning 3-ilovasiga muvofiq shakldagi baholash toʻgʻrisidagi hisobotlar boʻyicha ekspert xulosalari reyestri. Vakolatli organ: baholash faoliyati sohasidagi baholovchi tashkilotlarning professional jamoat birlashmalaridan talabgorga tavsifnomani va “Yagona milliy mehnat tizimi” idoralararo dasturiy-apparat kompleksidan elektron mehnat daftarchasining koʻchirmasini mustaqil ravishda soʻrab oladi; baholovchining malaka sertifikati haqidagi maʼlumotlar sertifikatni berish uchun vakolatli organ sifatida Davlat aktivlarini boshqarish agentligining maʼlumotlar bazasidan olinadi. Talabgordan mazkur bandda nazarda tutilmagan hujjatlarni talab qilishga yoʻl qoʻyilmaydi”; quyidagi mazmundagi 51 va 52-bandlar bilan toʻldirilsin: “51. Davlat xizmatlarini koʻrsatish uchun bazaviy hisoblash miqdorining bir baravari miqdorida yigim undiriladi. Davlat xizmatlarini koʻrsatish uchun yigim toʻlanganligi Yagona billing tizimi orqali tasdiqlanadi. Ariza beruvchi davlat xizmatlari koʻrsatilishi uchun YIDXP orqali murojaat etgan taqdirda, tegishli preyskurantga asosan yigʻim summasining 90 foizi undiriladi. Yigʻimlar mazkur Maʼmuriy reglamentning 53-bandida belgilangan tartibda taqsimlanadi. 52. Yigʻimlar summasi quyidagi tartibda taqsimlanadi: a) markaz orqali murojaat etilganda: bazaviy hisoblash miqdorining 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga; qolgan mablagʻlar — vakolatli organning budjetdan tashqari jamgʻarmasiga; b) YIDXP orqali murojaat etilganda: bazaviy hisoblash miqdorining 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga; bazaviy hisoblash miqdorining 11,25 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha hisobvaragʻiga; Yagona billing tizimi orqali davlat xizmatlarini koʻrsatganlik uchun bazaviy hisoblash miqdorining 0,5 foizi Axborot-kommunikatsiya texnologiyalarini rivojlantirish jamgʻarmasining hisobvaragʻiga; qolgan mablagʻlar — vakolatli organning budjetdan tashqari jamgʻarmasiga oʻtkaziladi”; 6-band oʻz kuchini yoʻqotgan deb hisoblansin; 8-band quyidagi tahrirda bayon etilsin: “8. Baholovchining toifasi markaz yoki YIDXP orqali vakolatli organ tomonidan mazkur Maʼmuriy reglamentga muvofiq beriladi”; quyidagi mazmundagi 81 va 82-bandlar bilan toʻldirilsin: “81. Markazlar va vakolatli organ oʻrtasidagi axborot almashinuvi identifikatsiya qilish vositalarini majburiy tartibda qoʻllash orqali faqat idoralararo oʻzaro elektron hamkorlik yordamida amalga oshiriladi. 82. Talabgor markazga kelib murojaat etganda, uning soʻrovnomasi markaz xodimi tomonidan toʻldirilib, talabgor tomonidan tasdiqlangandan soʻng ushbu Maʼmuriy reglamentning 5-bandida nazarda tutilgan hujjatlar ilova qilingan holda, oʻn daqiqada vakolatli organga elektron shaklda yuboriladi. YIDXP orqali murojaat qilinganda esa — soʻrovnoma avtomatik tarzda vakolatli organga yuboriladi”; 10-band quyidagi tahrirda bayon etilsin: “10. Talabgor tomonidan taqdim etilgan soʻrovnoma kelib tushgandan soʻng vakolatli organ bir ish kunida talabgorning hujjatlarini koʻrib chiqish yoki koʻrib chiqishni rad etish toʻgʻrisida qaror qabul qiladi”; 11-band quyidagi tahrirda bayon etilsin: “11. Vakolatli organ talabgorning hujjatlarini koʻrib chiqib, hujjatlar qabul qilganligi yoki rad etganligi toʻgʻrisida aniq sabablarni koʻrsatgan holda, bir ish kuni ichida talabgorga xabarnoma yuboradi. Talabgor tomonidan mazkur Reglamentning 5-bandida belgilangan hujjatlar toʻplami toʻliq taqdim etilmagan holat aniqlansa, vakolatli organ oʻn ish kuni ichida kamchiliklarni bartaraf etish va yetishmayotgan hujjatlarni qayta taqdim etish imkoniyatini beradi. Talabgor tomonidan yuqorida nazarda tutilgan muddatda kamchiliklar bartaraf etilmagan yoki yetishmayotgan hujjatlar taqdim etilmagan taqdirda, vakolatli organ soʻrovnomani qabul qilishni rad etadi va oʻsha kuni bu haqda talabgorni xabardor qiladi. Soʻrovnomani qabul qilishni boshqa sabablarga koʻra rad etish qatʼiyan taqiqlanadi. Talabgor davlat xizmatlaridan foydalanishdan ularni koʻrsatishning har qanday bosqichida bosh tortish huquqiga ega. Talabgor davlat xizmatlaridan foydalanishdan bosh tortganda, uning soʻrovnomasi koʻrib chiqilmasdan qoldiriladi va toʻlangan yigʻim summasi qaytarilmaydi”; 12-band quyidagi tahrirda bayon etilsin: “12. Hujjatlari qaytarilgan talabgor besh ish kuni ichida rad etish uchun sabab boʻlgan kamchiliklarni bartaraf etgan holda, markazga qayta murojaat qilganda, uning soʻrovnomasi markaz xodimi tomonidan toʻldirilib, talabgor tomonidan tasdiqlanadi hamda kamchiliklar ilova qilingan holda oʻn daqiqada vakolatli organga elektron shaklda yuboriladi. YIDXP orqali murojaat qilinganda esa — soʻrovnoma avtomatik tarzda vakolatli organga yuboriladi. Belgilangan muddatda qayta murojaat qilinganda, talabgordan qoʻshimcha yigʻim undirilmaydi”; 13-band quyidagi tahrirda bayon etilsin: “13. Belgilangan muddat tugagandan keyin talabgor markaz yoki YIDXP orqali takroran murojaat qilgan taqdirda, ariza yangidan taqdim qilingan hisoblanadi va umumiy asoslarda koʻrib chiqiladi, yigʻim summasi esa qaytarib berilmaydi”; 16-band quyidagi tahrirda bayon etilsin: “16. Komissiya tarkibiga vakolatli organning uchta vakili hamda baholovchi tashkilotlarning professional jamoat birlashmalaridan ikkitadan vakil kiradi”; 17-banddagi “, ammo bir oyda kamida bir marotaba” soʻzlari chiqarib tashlansin; quyidagi mazmundagi 171-band bilan toʻldirilsin: “171. Komissiya faoliyatining shaffofligi va xolisligini taʼminlash maqsadida toifa berish boʻyicha komissiya yigʻilishini oʻtkazish jarayoni uzluksiz ravishda videotasvirga (ovozli) tushiriladi, videotasvir vakolatli organda uch yil mobaynida saqlanadi. Toifa berish boʻyicha komissiya yigʻilishini oʻtkazish jarayonini uzluksiz ravishda videotasvirga (ovozli) tushirish uchun vakolatli organ tomonidan alohida xona ajratiladi hamda zamonaviy texnik asbob-uskunalar bilan taʼminlash boʻyicha tegishli shart-sharoitlar yaratiladi”; 21-band quyidagi tahrirda bayon etilsin: “21. Talabgorga tegishli baholovchi toifasini berish haqida qaror qabul qilinganda, unga bir ish kuni mobaynida mazkur Maʼmuriy reglamentga 5-ilovada keltirilgan shaklda toifa berilganligi haqidagi guvohnoma beriladi. Baholovchilarga toifa berish haqidagi guvohnomaga vakolatli organ hamda baholovchi tashkilotlarning professional jamoat birlashmalarining QR-kodlari (matrik shtrixli kod) qoʻyiladi va identifikatsiya qilishning zamonaviy vositalari bilan tasdiqlanadi hamda ikki kun muddatda markazga (oʻzi kelib murojaat etgan taqdirda) yoki talabgorga (elektron tarzda murojaat etgan taqdirda) YIDXP orqali yuboriladi”; 26-band quyidagi tahrirda bayon etilsin: “26. Komissiya tomonidan rad etish toʻgʻrisida qaror qabul qilingan taqdirda, komissiya vakolatli organ nomidan talabgorga markaz yoki YIDXP orqali elektron koʻrinishda soʻralgan toifani berish rad etilganligi sabablarini koʻrsatgan holda xabar beradi. Bunda komissiya talabgorga mazkur Maʼmuriy reglamentning 4-bandi talablariga muvofiq boʻlishi sharti bilan pastroq toifa berishni taklif qilishi mumkin”; 29-banddagi “Komissiya raisi eng oxirida ovoz beradi” soʻzlari chiqarib tashlansin; 30-band quyidagi tahrirda bayon etilsin: “30. Komissiya talabgorga soʻralgan toifani berishni rad etgan taqdirda, talabgor mazkur Maʼmuriy reglamentga muvofiq hujjatlarni markaz yoki YIDXP orqali qayta taqdim etishga haqli”; quyidagi mazmundagi 301-band bilan toʻldirilsin: “301. Hujjatlar mazkur Maʼmuriy reglamentda belgilangan umumiy tartibda qayta topshiriladi”; 32-band quyidagi tahrirda bayon etilsin: “32. Baholovchi toifasini pasaytirish uchun qonunchilik hujjatlariga muvofiq baholovchining hisoboti yoki ekspert xulosasi haqqoniy emas deb tan olinganligi asos boʻladi”; 35-band quyidagi tahrirda bayon etilsin: “35. Baholovchi toifasini pasaytirish haqidagi masalani koʻrib chiqish jarayonida vakolatli organdan, baholash tashkilotlaridan, baholovchi tashkilotlarning professional jamoat birlashmalaridan hamda boshqa jismoniy va yuridik shaxslardan baholovchi ishining natijalari va sifati boʻyicha axborot toʻplanishi va tahlil qilinishi mumkin”; 42-band quyidagi tahrirda bayon etilsin: “42. Vakolatli organ tomonidan toifani tasdiqlash haqida qaror qabul qilinganda, ilgari berilgan baholovchi toifasini berish haqidagi guvohnomaning amal qilish muddati qaror qabul qilingan kundan boshlab keyingi besh yilga uzaytiriladi, vakolatli organ hamda baholovchi tashkilotlarning professional jamoat birlashmalarining QR-kodlari (matrik shtrixli kod) qoʻyiladi va identifikatsiya qilishning zamonaviy vositalari bilan tasdiqlanadi hamda shu vaqtning oʻzida markazga (oʻzi kelib murojaat etgan taqdirda) yoki talabgorga (elektron tarzda murojaat etgan taqdirda) YIDXP orqali yuboriladi”; quyidagi mazmundagi 431 va 432-bandlar bilan toʻldirilsin: “431. Pasportda koʻrsatilgan talabgorning familiyasi, ismi, otasining ismi oʻzgartirilgan yoki pasporti oʻzgartirilgan taqdirda baholovchi ikki oy davomida vakolatli organga baholovchi toifasi berilganligi haqidagi guvohnomani qayta rasmiylashtirish toʻgʻrisida ushbu maʼlumotlarni tasdiqlovchi hujjatlarni ilova qilgan holda, markaz yoki YIDXP orqali ariza bilan murojaat qiladi. 432. Baholovchining toifa guvohnomasini qayta rasmiylashtirish baholovchi tomonidan ariza berilgan paytdan boshlab besh ish kuni mobaynida amalga oshiriladi, bunda tegishli oʻzgartirishlar reyestrga kiritiladi. Baholovchining toifa guvohnomasini qayta rasmiylashtirishda baholovchidan bazaviy hisoblash miqdorining ellik foizi miqdorida yigim undiriladi. Davlat xizmatlarini koʻrsatish uchun yigʻim toʻlanganligi Yagona billing tizimi orqali tasdiqlanadi. Davlat xizmatlarini koʻrsatish uchun YIDXP orqali murojaat etilganda, yigʻim summasining 90 foizi undiriladi. Yigʻimlar mazkur Reglamentning 52-bandida belgilangan tartibda taqsimlanadi”; quyidagi mazmundagi 471 va 472-bandlar bilan toʻldirilsin: “471. Davlat xizmatlari markazi va vakolatli organ oʻz faoliyatini amalga oshirishi natijasida olingan maʼlumotlarning sir saqlanishini taʼminlaydi. 472. Oʻzbekiston Respublikasi Adliya vazirligi, uning hududiy boshqarmalari va Davlat xizmatlari markazlari ushbu Maʼmuriy reglament talablari ijrosi boʻyicha davlat organlari va boshqa tashkilotlarning faoliyatini doimiy nazorat qiladi va monitoring olib boradi”; Maʼmuriy reglamentga 1-ilovaning matni quyidagi tahrirda bayon etilsin: Bosqichlar Subyektlar Mexanizmi Muddatlar 1-bosqich Vakolatli organ Baholovchilarga toifa berish komissiyasining shaxsiy tarkibini tasdiqlaydi. Maʼmuriy reglament qabul qilingandan keyin 2-bosqich 1. Davlat xizmatlari markazi 1. Soʻrovnoma shaklini toʻldirib, vakolatli organga yuboradi. 1. Soʻrovnoma toʻldirilgandan keyin 10 daqiqada 2. YIDXP 2. Toʻldirilgan soʻrovnoma avtomatik tarzda vakolatli organga yuboradi. 2. Aniq vaqt rejimida 3-bosqich Vakolatli organ Soʻrovnoma tushgandan soʻng talabgorning hujjatlarini koʻrib chiqish yoki koʻrib chiqishni rad etish toʻgʻrisida qaror qabul qiladi. 1 ish kun muddatda 4-bosqich Vakolatli organ Talabgorning hujjatlarini koʻrib chiqishni rad etish toʻgʻrisida aniq sabablarni koʻrsatgan xolda bildirishnoma yuboradi. 1 ish kuni mobaynida 5-bosqich 1. Davlat xizmatlari markazi 1. Rad etishga sabab boʻlgan kamchiliklarni bartaraf etib, soʻrovnomani qayta vakolatli organga yuboradi. Hujjatlar qaytarilgan kundan boshlab 10 ish kuni mobaynida 2. YIDXP 2. Rad etishga sabab boʻlgan kamchiliklarni bartaraf etilgan soʻrovnomani avtomatik tarzda vakolatli organga yuboradi. 6-bosqich Baxolovchilarga toifa berish komissiyasi Talabgor tomonidan taqdim etilgan hujjatlarni oʻrganish va talabgorlarga toifani belgilash yeki toifa berishni rad etish toʻgʻrisida qaror qabul qiladi. 2 ish kuni mobaynida 7-bosqich Baholovchilarga toifa berish komissiyasi Toifa guvohnomasini berish toʻgʻrisida qaror qabul qilingandan soʻng toifa guvohnomasini QR-kod (matrik shtrixli kod) bilan rasmiylashtiradi va identifikatsiya qilishning zamonaviy vositalari bilan tasdiqlaydi, markaz (oʻzi kelib murojaat etgan taqdirda) yoki talabgorga (elektron tarzda murojaat etgan taqdirda) YIDXP orqali yuboradi. 1 ish kuni mobaynida 8-bosqich Vakolatli organ Toifa berish toʻgʻrisidagi guvohnomani olgan baholovchining maʼlumotlarini baholovchilar reyestriga kiritadi. Toifa berish haqida qaror qabul qilingan kunda 9-bosqich Baholovchilarga toifalar berish komissiyasi Talabgorga talab etilgan toifani berishni rad etish va bu toʻgʻrisida rad etish sabablari va talab etilgan toifadan pastroq toifa berish taklifi bildirilgan xabarnomani yuboradi. 3 ish kuni mobaynida 10-bosqich Vakolatli organ Ilgari berilgan baholovchi toifasini pasaytirish yoki baholovchiga toifa berilganligi haqidagi guvohnomaning amal qilishini bekor qilish tartibotining tashabbusini bildiradi va mazkur masalalarni baholovchilarga toifa berish komissiyasi tomonidan koʻrib chiqish uchun taqdim etadi. Tegishli dalillar kelib tushgandan soʻng 3 ish kuni ichida 11-bosqich Baholovchilarga toifalar berish komissiyasi Hujjatlarni koʻrib chiqish, baholovchining toifasini qayta koʻrib chiqish yoki baholovchi toifasi berilgani haqidagi guvohnomaning amal qilishini toʻxtatish, bekor qilish va qabul qilingan qaror toʻgʻrisida baholovchiga xabarnoma yuboradi. 3 ish kuni mobaynida 12-bosqich Vakolatli organ Toifasi pasaytirilgan yoki guvohnomaning amal qilish muddati tugatilgan yoki bekor qilingan baholovchi boʻyicha maʼlumotlarni toifaga ega boʻlgan baholovchilar reyestriga kiritadi. Qaror qabul qilingan kunda 13-bosqich Talabgor Baholovchi toifasini qayta tiklash toʻgʻrisida ariza bilan murojaat qiladi. Baholovchi toifasini pasaytirish yoki toifa berish toʻgʻrisidagi guvohnomaning amal qilishini toʻxtatish haqida qaror qabul qilingan kundan 1 yildan kam boʻlmagan muddatda 14-bosqich Talabgor Baholovchi toifasini qaytadan tayinlash toʻgʻrisida ariza bilan murojaat qiladi. Baholovchi toifasi tayinlangan guvohnomani bekor qilish toʻgʻrisida qaror qabul qilingan kundan 3 yildan kam boʻlmagan muddatda 15-bosqich Talabgor Komissiyaning baholovchi toifasini berishni rad etish, toifani pasaytirish, baholovchi toifasini berish toʻgʻrisidagi guvohnomaning amal qilish muddatini toʻxtatish yoki bekor qilish toʻgʻrisidagi qarori yuzasidan sudga shikoyat qiladi. Zarurat boʻlgan holatlarda ”; Maʼmuriy reglamentga 5-ilovaning matni quyidagi tahrirda bayon etilsin: Maʼmuriy reglamentga quyidagi mazmundagi 6-ilova bilan toʻldirilsin: Baholovchilarga toifalar berish boʻyicha davlat xizmatlarini koʻrsatish SOʻROVNOMASI _________________ _________________ (sanasi) (raqami) 1. F.I.O.: 2. Jismoniy shaxsning shaxsiy identifikatsiya raqami (agar mavjud boʻlsa): 3. Manzili: 4. Mobil telefoni, elektron pochta manzili (e-mail): 5. Talabgor ishlaydigan baholovchi tashkilot tomonidan tasdiqlangan, mazkur Maʼmuriy reglamentga 2-ilovaga muvofiq shakldagi baholash toʻgʻrisidagi hisobotlar reyestri 6. Talabgor ishlaydigan baholovchi tashkilot tomonidan tasdiqlangan, mazkur Maʼmuriy reglamentga 3-ilovaga muvofiq shakldagi baholash toʻgʻrisidagi hisobotlar boʻyicha ekspert xulosalari reyestri 7. Talabgorning oʻz xohishiga koʻra oʻzining professional faoliyati haqidagi qoʻshimcha maʼlumotlar (Baholovchilarga toifalar berish boʻyicha davlat xizmatlarini koʻrsatish Maʼmuriy reglamentining 7-bandiga asosan) ”. 2. Vazirlar Mahkamasining “Baholovchilar va rieltorlarning malaka imtihonini oʻtkazish va ularga malaka sertifikatini berish boʻyicha davlat xizmatlari koʻrsatishning maʼmuriy reglamentlarini tasdiqlash toʻgʻrisida” 2020-yil 23-dekabrdagi 805-son qarorida: a) 1-ilovada: 9-bandda: ikkinchi va uchinchi xatboshilar chiqarib tashlansin; toʻrtinchi — sakkizinchi xatboshilar tegishlicha ikkinchi — oltinchi xatboshilar deb hisoblansin; 29-banddagi “ikki kun” soʻzlari “bir kun” soʻzlari bilan almashtirilsin; Maʼmuriy reglamentga 1-ilovaning 4-pozitsiyasi “Bajarish muddatlari” ustunidagi “2” raqami “1” raqami bilan almashtirilsin; Maʼmuriy reglamentga 2-ilovaning 3 — 3.2, 5-pozitsiyalari chiqarib tashlansin; b) 2-ilovada: 9-bandda: ikkinchi xatboshi chiqarib tashlansin; uchinchi — beshinchi xatboshilar tegishlicha ikkinchi — toʻrtinchi xatboshilar deb hisoblansin; 29-banddagi “ikki kun” soʻzlari “bir kun” soʻzlari bilan almashtirilsin; Maʼmuriy reglamentga 1-ilovaning 4-pozitsiyasi “Bajarish muddatlari” ustunidagi “2” raqami “1” raqami bilan almashtirilsin; Maʼmuriy reglamentga 2-ilovaning 3 — 3.2, 5-pozitsiyalari chiqarib tashlansin.